Municipios de Cuenca que mugan con Aragón

Bi ha un total de 4 municipios de Cuenca mugants con Aragón, toz éls con municipios d'a provincia de Teruel situaus en a comarca d'a Serranía de Cuenca. A prolongación d'o termin municipal d'a ciudat de Cuenca presenta caracteristicas pareixidas a las "mangas d'Albarracín no deixando que bi haiga muga entre Aragón y localidaz cercanas d'a Serranía Alta como Tragacet y Huélamo. A falca de Val Tablau desparte prou o termin municipal de Cuenca d'o termin municipal de La Zafriella, en a Serranía Alta, y presenta una muga luenga con una manga d'o termin municipal d'Albarracín que desparte La Zafriella y Val Longuiello. A presencia d'o Rincón d'Ademuz impide que bi haiga muga entre Aragón y municipios cuencanos d'a Serranía Baixa a lo sud-este de Salvacanyet dica plegar en Santa Cruz de Moya, que muga con Arcos de las Salinas y creba a continuidat territorial d'o Rincón d'Ademuz con o País Valenciano.

En a siguient lista se troban os municipios d'a provincia de Cuenca que mugan con Aragón con a suya comarca, superficie y os municipios aragoneses con que mugan.

 Nombre Comarca Superficie Muga con Cuenca Serranía Meya 911,06 km² Albarracín La Zafriella Serranía Alta 106,08 km² Albarracín y Val Longuiello Salvacanyet Serranía Baixa 120,28 km² Albarracín, Alobras y Beguiellas d'El Cuervo Santa Cruz de Moya Serranía Baixa 111,2 km² Arcos de las Salinas

Se veiga tamién
 Muga entre Aragón y Castiella

Vinclos externos
  Visor de los límites administrativos regionales, provinciales y municipales de España.

*